text: Passagerne er vendt tilbage til indenrigsfly
  02 september 2012 kl. 06.10
  Den 13. august begyndte SAS indenrigsruten til København med fem daglige afgange på hverdagene og lidt færre i weekenden. 
  De første ugers passagertal viser at passagerne er vendt tilbage til flyene til København.
  Med kun en halv måned fløjet er der naturligvis samlet set stadig tale om en tilbagegang i forhold til august 2011. I alt rejste 6.113 på indenrigsruten, hvilket er et fald på 5.906 passagerer eller 49,1 procent.
  -De første tal tyder alt andet lige på at passagererne er vendt tilbage til fly-forbindelsen til København i stort set samme niveau som før Cimber Sterlings konkurs i maj, konstaterer en tilfreds lufthavnsdirektør Kjeld Zacho Jørgensen.
  